ขอให้แก้ไขปัญหาน้ำขยะไหลเปื้อนถนนจากการสัญจรผ่านของรถจัดเก็บขยะของสำนักงานเขตวังทองหลาง ทะเบียนรถ 65-5413 บริเวณซอยรามคำแหง 39 ถนนรามคำแหง แขวงพลับพลา เขตวังทองหลาง เนื่องจากข้าพเจ้าพบเห็นมีรถจัดเก็บขยะเข้ามาจัดเก็บขยะต่าง ๆ ที่อยู่ริมถนนบริเวณซอยรามคำแหง 39 เมื่อรถขยะจอดจัดเก็บขยะ หรือวิ่งไปตามถนน จะมีน้ำขยะไหลจากรถตลอด ลักษณะเหมือนน้ำขยะรั่วลงมาตลอดเป็นจำนวนมาก ลงสู่พื้นถนนเรี่ยราด ส่งกลิ่นเหม็นคละคลุ้งไปทั้วบริเวณ และน้ำขยะที่ไหลลงสู่พื้นถนน ข้าพเจ้าเกรงว่า อาจทำให้ผู้ใช้รถใช้ถนน หรือจักรยานยนต์ เกิดอุบัติเหตุได้ เนื่องจากถนนลื่น ซึ่งรถขยะจะสัญจรผ่านหน้าร้านอาหารของข้าพเจ้าเป็นประจำทุกวัน ช่วงเวลา 05.30-06.00 น. ข้าพเจ้าจะต้องนำน้ำมาล้างหน้าร้านตัวเองทุกวัน พบเห็นมาประมาณ 1 เดือนแล้ว ข้าพเจ้าประสงค์ให้หน่วยงานที่เกี่ยวข้องดำเนินการแก้ไขปัญหาดังกล่าว เพื่อบรรเทาความเดือดร้อน ต่อไปจักขอบพระคุณยิ่ง